Arrangøren af gadeløbet i Aalborg skriver nu, at han fortryder, at have tilbudt penge til rytterne.

Jonas Mikkelsen, der er arrangør af cykelløbet i Aalborgs gader tirsdag aften, fortryder nu, at han havde tilbudt deltagerne penge for at lade Contador vinde løbet. I dag skriver Jonas Mikkelsen et personligt statement på sin Facebook-side, hvor han skriver sin version af forløbet inden cykelløbet i Aalborgs gader. Han skriver blandt andet: - Her bagefter fortryder jeg naturligvis tankerne om at ville lave et showløb, men for mig har det hele tiden været vigtigt, at I fans og tilskuere skulle have en god oplevelse med Alberto Contadors deltagelse i Aalborg, og hvor han ikke risikerede at blive sat eller styrte efter to omgange. Så må det være op til folk selv at dømme, om det er rigtigt eller forkert. Han gør også opmærksom på, at det, han havde gjort før løbet, er almindelig kotyme ved opvisningsløb rundt om i Europa. Det var rytterne, som ønskede at køre et cykelløb, og altså ikke en opvisning eller "showløb". Se hele opslaget her